Жунтун

Жунтун (хятадаар:中统, галиг:Zhōng tǒng) нь Их Монгол Улсын Хубилай хааны, их сууринд суусан 1260 оны 5 сараас 1264 оны 8 сар хүртэл хугацаанд хэрэглэсэн оны цол юм. Мөнх хааныг нас барсны дараа Их Монгол Улсад хоёр хаан нэгэн зэрэг гарч ирсэн бөгөөд зүүн гарын ноёд жанждын шууд дэмжлэгтэй Хубилайг, хаан сууринд өргөмжилсөн. Энэ цолыг хэрэглэх үед Хубилай хаан, хятад газарт төвлөрсөн цэргийн хүчийг удирдаж байсан учраас хятад ноёд, ардын сэтгэлийг татахын тулд Жунтун гэх оны цол хэрэглэжээ. 1264 онд Аригбөх хаан, Шанд хотод ирж, ялагдлаа хүлээн зөвшөөрч бууж өгсөн тул уг цолыг өөрчилж, Жиюань гэх шинэ оны цолыг зарлан тунхагласан. 

 Цаг тооны бичиг 
Жунтун (中统)Тэргүүн он2-р он3-р он4-р он5-р онНийтийн тоолол1260 он 1261 он1262 он1263 он1264 он Дорнын зурхайЦагаан бичЦагаагчин тахиаХар нохойХарагчин гахайХөх хулгана

 Нэрний утга 
Жунтун (中统) гэдэг нь монгол хэлээр төв ёст, дундадыг нэгтгэх, төв ёсыг нэгтгэх гэсэн утгыг агуулдаг. 

Холбоотой өгүүлэл
 Их Юань Улс
 Хубилай сэцэн хаан
 Жиюань
 Оны цол

Эшлэл

‍‍‍‍

Ангилал:Юань улс